பிரபுதேவா

பிரபுதேவா (பிறப்பு: 3 ஏப்ரல் 1973) இந்தியத் திரைப்பட நடிகர், நடன அமைப்பாளர் மற்றும் திரைப்பட இயக்குநர் ஆவார். இவர் நடன ஆசிரியர் சுந்தரத்தின் மகனாவார். தாயார் பெயர் மகாதேவம்மா. ராஜு சுந்திரம் மற்றும் நாகேந்திர பிரசாந்த்  இரு சகோதரன் உண்டு .   இவரின் வேகமாக நடனமாடும் திறமைக்காக இவர் இந்தியாவின் மைக்கல் ஜாக்சன் என்று பிரபலமாக அறியப் படுகின்றார். இவரது முதலாவது நடனம் வெற்றிவிழாத் திரைப்படத்திற்கானதாகும். இவர் இன்றுவரை சுமார் நூற்றுக்கும் மேற்பட்ட திரைப்படங்களில் நடனமாடியுள்ளார். மின்சார கனவு திரைப்படத்தில் இடம்பெற்ற வெண்ணிலவே வெண்ணிலவே பாடலில் சிறப்பான திறமையை வெளிப்படுத்திய பிரபுதேவா சிறந்த நடன ஆசிரியருக்கான இந்திய தேசிய திரைப்பட விருதைப் பெற்றுள்ளார்.

நடன ஆசிரியராக பல திரைப்படங்களில் பங்காற்றிய இவர் 1989 ஆவது ஆண்டில் வெளியான இந்து திரைப்படத்தில் நடிகை ரோஜாவுடன் இணைந்து நடித்தார். இதுவே இவர் முழுநேர கதாநாயகனாக நடித்த முதல் திரைப்படமாகும். நடிப்பைத் தொடர்ந்து இயக்குநராகவும் அவதாரம் எடுத்த இவர் போக்கிரி, வில்லு உட்பட பல தமிழ் மற்றும் இந்தி திரைப்படங்களை இயக்கியுள்ளார்.உதவி நடன இயக்குநர் தயாபரன்

 தேசியவிருது 
மின்சாரக் கனவு திரைப்படத்தில் இடம்பெற்ற "வெண்ணிலவே வெண்ணிலவே" பாடலுக்கு நடனம் அமைத்ததன் மூலமாக சிறந்த நடன ஆசிரியருக்கான இந்திய தேசிய திரைப்பட விருதைப் பெற்றார்.

தனிப்பட்ட வாழ்க்கை

சென்னையில் பிறந்த நான் 2 - நண்பனே இல்லாதவன்டா! தி இந்து தமிழ் 19 நவம்பர் 2015 பிரபுதேவா ராம்லாத் (லதா) என்ற பெண்ணைத் திருமணம் புரிந்தார். இவர்களுக்கு மூன்று குழந்தைகள், ஆனால் மூத்த ஆண் குழந்தை 2008 ஆம் ஆண்டில் புற்றுநோய் காரணமாக இறந்தது.Prabhudeva's little son passes away!. Sify.com (4 December 2008)Ramlath demands immediate arrest of Nayantara! . Entertainment.oneindia.in (23 September 2009). Retrieved on 27 September 2013. பிரபுதேவா நடிகை நயன்தாராவுடன் வாழ்ந்து வருவதாகவும், தன்னை அவருடன் சேர்ந்து வாழ விடும் படியும் மனைவி ராம்லாத் வழக்குத் தொடர்ந்தார். அத்துடன், ராம்லாத் உண்ணாநிலைப் போராட்டம் நடத்தவிருப்பதாகவும் அச்சுறுத்தல் விடுத்தார். ராம்லாத்திற்கு ஆதரவாக பெண்கள் அமைப்புகள் பல குரல் கொடுத்தன. 2012 ஆம் ஆண்டில் நயன்தாரா தாம் பிரபுதேவாவிடம் இருந்து நிரந்தரமாகப் பிரிந்து விட்டதாக அறிவித்தார். பிரபுதேவா பின்னர் மும்பைக்குக் குடிபெயர்ந்து, பின்னர் சென்னையில் தங்கி பல படங்களில் நடித்துவருகிறார்.

திரையுலகில்
பிரபுதேவா பின்னணி நடன கலைஞராக அக்னி நட்சத்திரம் போன்ற திரைப்படங்களில் ஆடியிருந்தாலும், முரளி நடித்த இதயம் திரைப்படத்தின் ஏப்ரல் மேயிலே பாடலிலேயே முதன்மை நடன கலைஞராக அறிமுகமானார். இந்த பாடல் நல்ல புகழ்பெற்றாலும் அதன்பின்னர் ஜெண்டில்மேன் திரைப்படத்தில் இவரது சிறந்த நடனம் இவரை முன்னுக்கு அனுப்பியது. அப்படத்தின் சிக்குப் புக்கு சிக்குப் புக்கு ரயிலே பாடலிற்கு இவர் ஆடிய நடனம் இளைஞர்களைப் பைத்தியமாக்கியது. இயக்குநர் மணிரத்னம் இயக்கிய அக்னி நட்சத்திரம் திரைப்படத்தில் ராஜா, ராஜாதி ராஜன் இந்த ராஜா பாடலிற்குப் பின்னணியில் ராஜூ சுந்தரத்துடன் நடனமாடினார். இத்திரைப்படத்திற்கு இவரின் தந்தையே நடனம் அமைத்திருந்தார் என்பது குறிப்பிடத்தக்கது. இதை அடுத்து ஷங்கரின் இயக்கத்தில் உருவான காதலன் திரைப்படத்தில் இவர் கதாநாயகனாக நடித்தார். இது தமிழில் மட்டும் அன்றி பிறமொழிகளில் வெளியான இதன் மொழிபெயர்ப்புகளும் வெற்றியடைந்தன. இவர் பலபடங்களில் நடித்தபோதும் இவரது நடிப்புத்திறமை ஏழையின் சிரிப்பிலே திரைப்படத்திலேயே வெளிக்காட்டப்பட்டது. இப்படத்திலே இவர் ஓர் பேருந்துகூலி வேலையாளாக நடித்தார். மும்பை: டான்ஸ் உலகின் சச்சின் டெண்டுல்கர் பிரபுதேவா என்று ஏபிசிடி 2 இந்தி படத்தின் ஹீரோ வருண் தவான் தெரிவித்துள்ளார்.
ரெமோ டிசோசா இயக்கத்தில் பிரபுதேவா, சல்மான் யூசுப் கான் உள்ளிட்டோர் நடித்த ஏபிசிடி படம் சூப்பர் ஹிட்டானது. முழுக்க முழுக்க டான்ஸை மையமாக வைத்து எடுக்கப்பட்ட ஏபிசிடி ரசிகர்களுக்கு மிகவும் பிடித்திருந்தது.
இதையடுத்து ரெமோ ஏபிசிடி படத்தின் இரண்டாம் பாகத்தை எடுத்துள்ளார்.

நடித்த சில திரைப்படங்கள்
 ஆண்டு  திரைப்படம்  கதாபாத்திரம்  மொழி  1988  அக்னி நட்சத்திரம்  "ராஜா ராஜாதி" பாடலில் நடனமாடும் குழுவில் ஒருவராக  தமிழ் 1991  இதயம்  ஏப்ரல் மேயிலே பாடலில் நடனமாடும் குழுவில் ஒருவராக  தமிழ்  1992  உன்னை வாழ்த்திப் பாடுகிறேன்  உட்டா லங்கடி பாடலில் நடனமாடும் குழுவில் ஒருவராக   தமிழ்  1992  சூரியன்   "லாலக்கு டோல் டப்பிமா" பாடலுக்கு நடனம் ஆடுபவர்களில் முதன்மையானவராக  தமிழ்  1993  பிரதாப்  "மாங்கா மாங்கா" பாடலுக்கு நடனம் ஆடுபவர்களில் முதன்மையானவராக  தமிழ்  1993  ரக்சனா  "கல்லு மந்தி பாசு" பாடலுக்கு நடனம் ஆடுபவர்களில் முதன்மையானவராக  தெலுங்கு  1993  ஜென்டில்மேன்  "சிக்குபுக்கு ரயிலு" பாடலுக்கு நடனம் ஆடுபவர்களில் முதன்மையானவராக  தமிழ்  1993  வால்டர் வெற்றிவேல்  "சின்ன ராசாவே" பாடலுக்கு நடனம் ஆடுபவர்களில் முதன்மையானவராக  தமிழ்  1994  இந்து  பட்டாசு  தமிழ்  1994  காதலன்  பிரபு  தமிழ்  1995  ராசய்யா  ராசய்யா  தமிழ்  1996  லவ் பேர்ட்ஸ்  அருண்  தமிழ்  1996  மிஸ்டர். ரோமியோ  ரோமியோமெட்ராஸ்  தமிழ்  1997  மின்சார கனவு  தேவா  தமிழ்  1997  வி. ஐ. பி.  குரு  தமிழ்  1998  நாம் இருவர் நமக்கு இருவர்  பிரபுதேவா  தமிழ்  1998  லவ் ஸ்டோரி  வம்சி  தெலுங்கு  1998  காதலா காதலா  சுந்தரலிங்கம்  தமிழ்  1999  நினைவிருக்கும் வரை  ஜானகிராமன் (ஜானி)  தமிழ்  1999  சுயம்வரம்  கண்ணா"சிவ சிவசங்கரா" பாடலில் பாடகராகவும்  தமிழ்  1999  டைம்  சீனிவாச மூர்த்தி  தமிழ் 2000  வானத்தைப் போல  செல்வக் குமார்  தமிழ்  2000  ஏழையின் சிரிப்பில்  கணேசன்  தமிழ்  2000  புகார்   சிறப்புத் தோற்றம்  இந்தி  2000  ஜேம்ஸ்பாண்ட்  ஜேம்ஸ்  தமிழ்  2000  பெண்ணின் மனதை தொட்டு  சுனில்  தமிழ்  2000  டபுள்ஸ்  பிரபு  தமிழ் 2001  உள்ளம் கொள்ளை போகுதே  அன்பு  தமிழ் 

இயக்குநராக
 ஆண்டு  திரைப்படம்  நடிகர்கள்  மொழி  2005 நுவ்வொஸ்தானண்டே நேனொத்தண்டானாசித்தார்த், திரிஷா  தெலுங்கு 2006 பௌர்ணமி  பிரபாஸ், திரிஷா  தெலுங்கு  2007 போக்கிரி  விஜய், அசின்  தமிழ்  சங்கர்தாதா சிந்தாபாத்  சிரஞ்சீவி, கிரிஸ்மா கோடாக்  தெலுங்கு  2009 வில்லு விஜய், நயன்தாரா  தமிழ்  வான்டட் சல்மான் கான், ஆயிசா இந்தி  2011 எங்கேயும் காதல் ஜெயம் ரவி, ஹன்சிகா  தமிழ்  வெடி விஷால், சமீரா ரெட்டி  தமிழ்  2012 ரவ்டி ரதோர்  அக்சய் குமார், சோனாக்சி சின்கா  இந்தி  2013 ராமையா வஸ்தாவையா  கிரிஷ் குமார், சுருதிகாசன்  இந்தி  ஆர்... ராஜ்குமார்  சாகித் கபூர், சோனாக்சி சின்கா  இந்தி 2014ஆக்சன் ஜாக்சன்  அஜய் தேவ்கன், சோனாக்சி சின்கா இந்தி

நடனமாடுபவராக
இதயம் 
வால்டர் வெற்றிவேல்
பாபா (திரைப்படம்) 
சூரியன் (தமிழ்)
ஜெண்டில்மேன் (தமிழ்)
லக்‌ஷ்ய (ஹிந்தி)
புகார் (ஹிந்தி)
ஸக்தி: தி பவர் (ஹிந்தி)
நுவ்வஸ்தானண்டே நேனொத்தண்டானா (தெலுங்கு)
அக்னி நட்சத்திரம்

 விருதுகள் 
பத்மசிறீ விருது

 மேற்கோள்கள் 

வெளியிணைப்புகள்


பகுப்பு:தமிழ்த் திரைப்பட நடிகர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:பத்மசிறீ விருது பெற்ற கலைத் துறையினர்